Prințul Paul al României a făcut o nouă cerere de eliberare pe cauțiune, în Malta. Contestația la această cerere se va judeca, vineri, au transmis surse judiciare.
Instanța din România a trimis autorităților din Malta mandatul de arestare european tradus, dar și alte documente relevante, informează știrileprotv.
Surse judiciare au menționat că Prințul Paul a făcut o altă cerere de eliberare pe cauțiune și vineri se va judeca această contestație la cererea sa.
Instanța din Malta a refuzat, inițial, eliberarea solicitată de fugarul român.
Contestația va fi judecată de un alt judecător.
Ministrul Justiției, Alina Gorghiu, a spus, luni, că instanța din Malta a arestat preventiv fugarul Prințul Paul până la data de 9 mai. Ea a adăugat că din informațiile pe care le-a obținut eliberarea pe cauțiune a fost respinsă, dar decizia poate fi contestată.
Alina Gorghiu a mai transmis că va continua demersurile pentru ca Prințul Paul al României să fie adus în țară să își ispășească pedeapsa.